User talk:Shyamyug

सूरजगढ़ निशान यात्रा सर्वप्रथम 1702 ईस्वी मैं भगत श्री तुलसाराम जी इंदौरिया ने प्रारंभ की उन्होंने ग्राम सांठावास खंडेला से खाटू धाम मंदिर में निशान चढ़ाये तथा उसी परंपरा को उनके वंशज 200 वर्ष पूर्व सूरजगढ़ में बस गए जो खाटू से लगभग 180 किलोमीटर दूर है अब 2020 में 372 वां निशान खाटू शिखर पर चढ़ाया जाएगा निशान की विशेषताः सूरजगढ़ निशान पूरी दुनिया में एक अलग विशेषता रखता है यह सफेद रंग का है, जिसके बीच में श्याम बाबा हाथों में तीन बाण लेके लीले घोड़े पर बैठे हैं तथा सूरज चांद सितारे अपनी  चमक बिखेरे हैं और पास में देसी गाय माता अपने बछड़े के साथ विराजमान हैं और निशान के शीर्ष पर मोर पंख निशान की शोभा बढ़ाते हैं । सूरजगढ़ निशान का एक अलग ही नजारा होता है जोकि पूरी दुनिया में विख्यात है । सूरजगढ़ निशान के तेज के आगे सूरज भी फीका पड़ जाता है । निशान की ऊंचाई 11 फीट हैं । श्री श्याम दरबार सूरजगढ़ धाम में सूरजगढ़ निशान की स्थापना फागुन सुदी एकम को ठीक 11:15 बजे होती है, एकम से षष्ठी तक निशान की 11 महा आरतियां होती हैं जिसमें हजारों की संख्या में भक्तगण दर्शन करने के लिए आते हैं । फागुन सुदी षष्ठी को निशान ठीक 11:15 बजे रवाना होता है निशान के आगे आगे हनुमान जी महाराज की ध्वजा सभी भक्तों को आशीर्वाद देते हुए चलती है ! पदयात्रा का पहला दिन : निशान यात्रा का प्रारंभ सुबह 11:15 पर श्याम दरबार सूरजगढ़ से होता है जिसमें सबसे आगे हनुमान जी की ध्वजा होती है । जिसके आगे सभी माताएं बहने नंगे पांव सिगड़ी (जलती हुई अखंड ज्योत) लेकर चलती हैं और निशान के साथ सभी भक्तगण हाथ में मोर पंख लेके आशीर्वाद देते हुए चलते हैं । प्रथम दिन का यह है अलौकिक नजारा देखने आस-पास के गांव के ही नहीं अपितु हजारों श्याम प्रेमी दूर दूर से चलकर हर्ष और उल्लास से उमड़ जाते हैं ।पहले दिन की यात्रा का समापन गांव सुलताना में होता है । अगले दिन सुबह 5:00 बजे वापस से यात्रा शुरू होती है और सुबह 8:00 बजे चनाना पहुंचती है जहां सभी श्याम प्रेमी अल्पाहार करते हैं ठीक 2 घंटे के विराम के बाद यात्रा वापस प्रारंभ होती है और गांव भाटीवाड़ पहुंचती है । इसके इसके बाद काटली नदी (नंदी) का नजारा बहुती प्रिय होता है, यह वह जगह है जहां पर सभी श्याम प्रेमियों को मुंह मांगा वरदान मिलता है । रात को लगभग 7:30 बजे यात्रा गुढ़ागौड़जी पहुंचती है, सूरजगढ़ निशान की पदयात्रा का यह दूसरा पड़ाव होता है यहां पर सभी प्रेमी रात्रि का भोजन करके विश्राम करते हैं । तीसरे दिन भी उसी प्रकार सुबह 4:15 बजे श्याम बाबा की ज्योत जलाकर आरती की जाती है और 5:00 बजे यात्रा प्रारंभ होती है और वीर हनुमान के लिए रवाना होती है, वीर हनुमान में हनुमान जी महाराज का बहुत ही सुंदर मंदिर है जहां पर धोक लगाने से सभी भक्तों की प्रार्थना बालाजी महाराज पूरी करते हैं । वीर हनुमान के बाद का पड़ाव उदयपुरवाटी होता है जहां पर सभी पदयात्री दोपहर का भोजन करते हैं और थोड़ी देर के विश्राम के बाद यात्रा पुनः प्रारंभ होती है । उदयपुरवाटी की घाटी का नजारा मन को लुभाने वाला होता है, इस घाटी में जो भी सूरजगढ़ निशान के नीचे धोक लगाता है उसके सारे पाप कष्ट दुख दरिद्र मिट जाते हैं और श्याम बाबा उसे धन धान्य से परिपूर्ण करते हैं रात्रि 8:00 बजे सूरजगढ़ निशान पदयात्रा गांव गुरारा पहुंचती है ।रात्रि का खाना पीना कर सभी श्याम प्रेमी विश्राम करते हैं । पदयात्रा का अंतिम दिन सुबह 5:00 बजे शुरू होता है और सुबह लगभग 7:30 बजे दिन का का पहला पड़ाव होता है जो कि गांव बामनवास में होता है सुबह का अल्पाहार कर के सभी श्याम प्रेमी ठीक 1 से 2 घंटे बाद वापस रवाना होते हैं और मंढा में करीब 1:00 बजे पहुंचते हैं जहां पर दोपहर का भोजन करते हैं । शाम को करीब 4:00 बजे के लगभग पदयात्रा प्रारंभ होती है 4:00 बजे के बाद का यह नजारा देखने लायक होता है जिसमें सभी श्याम प्रेमी पदयात्री नाचते गाते हुए श्याम बाबा कोरे जाते हुए यात्रा करते हैं जगह जगह है श्याम प्रेमियों के नाश्ते पानी का इंतजाम अलग-अलग जगह से आए श्याम प्रेमी द्वारा किया जाता है और सभी पद यात्रियों का मान-सम्मान यह सभी श्याम प्रेमी करते हैं शाम को लगभग 6:30 बजे पदयात्रा कोसी टीबे पर पहुंचती है जहां पर श्याम प्रेमी द्वारा निशान का भव्य स्वागत किया जाता है इस जगह श्याम बाबा और बालाजी महाराज को धोक लगाकर पदयात्री धन्य हो जाते हैं थोड़ी ही दूर पर धर्मशाला है जहां पर पद यात्रियों के ठहरने की व्यवस्था होती है ।